cy en ceb su nl en cy de en en en cy en es cy cy fr tr es cy de fy fi cy cy en es es de en es de de cy cy en de cy de cy cy cy cy cy cy cy en
Llwybrau :: Mynyddoedd 3000 Troedfedd Eryri, Cymru
Does yna ddim un ffordd berffaith o daclo'r 14 copa 3,000 troedfedd, mae pob math o amrywiadau'n bosibl. Mae dechrau o'r De ar yr Wyddfa hefo'r fantais y gallwch orffen ar dir haws y Carneddau pan fydd blinder yn dechrau dal i fyny hefoch.
I'r gwrthwyneb, gall fod dechrau o'r Gogledd yn fantais os byddwch yn cychwyn tra'i bod yn dywyll; a gall fod y disgyniad lawr llwybr Llanberis tua'r diwedd yn symlach nag unrhyw opsiwn oddi ar Foel Fras. O'r holl ddisgynfeydd gogleddol, hwnnw o'r bwlch rhwng Foel Fras a Drum lawr i Lyn Anafon yw'r byrraf efallai, ac yn haws na mynd dros Drum i Fwlch Y Ddeufaen.
Posibilrwydd arall yw dod lawr o ben Foel Fras tua'r de-ddwyrain tuag at Afon Dulyn i gyrraedd llwybrau sy'n arwain naill ai i Pen Y Gaer neu i faes parcio Llyn Eigiau. Ond os nad oes rhywun i'ch cyfarfod ar ben y ffordd mae'r holl ddisgyn yn hir a blinderus os ydych yn gorfod cerdded at brif ffordd.
Un ffordd boblogaidd, ond sy'n galed ar y pengliniau yw cychwyn yn syth i fyny Crib Goch ac yna, unwaith wedi tramwyo Crib Y Ddysgl at yr Wyddfa, dod lawr llwybr yr Wyddfa more bell a gorsaf Clogwyn ac yna syth lawr Cwm Hetiau. Mae'n serth iawn ar y top a'r ffordd orau yw tramwyo o'r dde i'r chwith wrth edrych lawr, gan gychwyn lle mae'r llwybr yn mynd dan y rheilffordd.
Posibilrwydd arall sy'n osgoi'r tarmac hir lawr at Nant Peris yw dod lawr crib ddwyreiniol arferol Crib Goch i Pen Y Pass, (tramwyo'r Horns tu hwnt i Fwlch Y Moch i fod yn go draddodiadol) a chymeryd y llwybr bach trwy'r ardd ar y chwith i'r Hostel Ieuenctid tuag at Llyn Cwm Ffynnon ac ymuno â llwybr y Mwynwyr sy'n dod oddi wrth gwesty Pen Y Gwryd a sy'n arwain at Fwlch Tryfan. Fyny ac i lawr crib ddeheuol Tryfan reit sydyn i gael tramwyo'r Glyderau a'r Garn tu chwith i'r arfer. Golyga Elidir daith coes ci allan ac yn ôl, ond golyga hyn y gallwch ddisgyn o Foel Goch i Cwm Cywion mewn ffordd chwim a phleserus reit lawr i Ogwen Cottage.
Y ffordd hawddaf fyny i'r Carneddau o Ogwen yw, heb os nac oni bai, y llwybr yn syth i fyny, ond gall fod y grib Ddwyreiniol o gwmpas Cwm Lloer dipyn haws ar goesau blinedig. Mae'r un peth yn gywir am ddod i lawr. Gall disgynfeydd serth flino'ch coesau llawn cymaint ac esgyn... Wrth ddod oddi ar Tryfan, y llwybr cyflymaf yw'r ochr garregog Orllewinol ac yna'r rhigl Ogleddol sy'n arwain at Milestone Butress, ond gall dilyn y linell o'r llwybr ochr Orllewinol dan Bochlwyd lawr i Ogwen fod yr un more effeithiol os y cyfunwch hynny ag esgyn yn syth i fyny Pen Yr Olau Wen. Pawb at y peth a bo, ysdywed...
Gwell cyrraedd Yr Elen gan dramwyo ar draws adain Carnedd Llywelyn i ymuno a llwybr Elen-Llewelyn ger y bwlch, yn hytrach na dringo Llewelyn gyntaf a cholli uchder. Ar wahan i hynny, mae pob ffordd posibl ar draws y 14 copa ar lwybrau eitha cyfarwydd. Yr unig eithriadau eraill ydy'r ffyrdd o ddod lawr Cwm Glas sydd i gyd yn serth a lletchwith a'r cyngor gorau ydy eu trio ymlaen llaw. Dim ond y darn sy'n dilyn y ffrwd allan o Llyn Bach sy'n reit amlwg, a 'dyw hwnnw hyd yn oed ddim yn rhy hyfryd.
Datblygiad Safle Wê: Matrix10.netEryri-Bywiol © 2015 Telerau ac Amodau